text: Американският посланик на посещение днес във Варна | Moreto.net - Варна
  Американският посланик на посещение днес във Варна
  Понеделник, 20 Юли 2020 09:42
  Трима посланици ще бъдат на визита днес, 20 юли във Варна. Заедно с тях ще бъдат и министъра на отбраната Красимир Каракачанов и началника на отбраната адмирал Емил Ефтимов, съобщават от Министерството на отбраната за Moreto.net.
  Посланикът на САЩ Н.Пр. Херо Мустафа, посланикът на Румъния Н. Пр. Йон Гълеа и посланикът на Грузия Н. Пр. Тамара Лилуашвили ще посетят Военноморския координационен елемент в пункт за базиране Варна.
  Гостите ще бъдат запознати с възможностите и задачите на Военноморския координационен елемент за Черно море, ще наблюдават демонстрация на използване на способностите на лодки тип "RHIB-7м. и ще разгледат фрегатата "Дръзки".